Lääkkeiden käyttö ja vältettävien lääkkeiden yleisyys 90-vuotiailla tamperelaisilla
Salonranta, Tytti (2014)
SYVENTAVA-1424344557.pdf (685.6Kt)
Salonranta, Tytti
http://urn.fi/URN:NBN:fi:uta-201502191121
Vanhojen ihmisten määrä lisääntyy tulevaisuudessa. Vanhat ihmiset sairastavat enemmän, jolloin myös lääkitysten tarve kasvaa. Tämän tutkimuksen tarkoituksena oli selvittää, miten paljon ja mitä lääkkeitä 90-vuotiaat käyttävät sekä selvittää vältettävien lääkkeiden käyttöä. Näiden yhteyttä sukupuoleen, asuinpaikkaan tai koulutustasoon tutkittiin.
Aineistona käytettiin tamperelaista Tervaskanto 90+- kyselyn tuloksia. Vältettävien lääkkeiden kriteeristönä toimi Fimean Iäkkäiden lääkityksen tietokanta.
Tutkimukseen osallistui yhteensä 191 henkilöä, 141 naista ja 50 miestä. Heistä 162 asui kotonaan ja 29 laitoksessa. Puolet tutkittavista oli käynyt kansakoulun.
Naiset käyttivät keskimäärin 7,5 lääkettä ja miehet 5,9 lääkettä päivittäin. Polyfarmasian riski naisilla miehiin verrattuna oli puolitoistakertainen ja laitoksessa asuvilla kotona asuviin nähden yli kolminkertainen. Eniten käytettiin sydän- ja verisuonilääkkeitä. Vältettäviä lääkkeitä oli käytössään yli 20 %:lla tutkittavista. Laitoksessa asuvien riski vältettävien lääkkeiden käytölle oli yli kaksinkertainen.
Naissukupuoli ja laitosasuminen altistivat sekä polyfarmasialle että vältettävien lääkkeiden käytölle. Vanhojen ihmisten lääkityksiä arvioitaessa tulisi kiinnittää enemmän huomiota kokonaisuuteen ja arvioida lääkitysten tarpeellisuutta.